Anomalisa

Anomalisa është një film i animuar amerikan, i realizuar me teknikën stop-motion me regji të Charlie Kaufman dhe Duke Johnson, e skenar të bazuar në shkrimin e Kaufman. Në film dëgjohen zërat e aktorëve David Thewlis, Jennifer Jason Leigh dhe Tom Noonan. Filmi fitoi Gran Jury Prize në edicionin e 72-të të Festivalit Ndërkombëtar të Filmit në Venecia. Premiera e filmit u shfaq në Festivalin e Filmit në Telluride më 4 Shtator 2015. Filmi filloi të shfaqej në kinema më 30 Dhjetor 2015 nga Paramount Pictures.

Sinopsi
Michael Stone, shkrimtar librash me subjekt shërbimin ndaj klientit, vuan dhe lufton me aftësinë e tij për të krijuar marrëdhënie me njerëzit. Një natë, në një udhëtim rutinë pune, ai takon një të panjohur që ndryshon pikëpamjen e tij për botën.

Kasti
 David Thewlis si Michael Stone
 Jennifer Jason Leigh si Lisa Hesselman
 Tom Noonan si personazhet e tjera

Prodhimi
Kaufman shkruajti pjesën origjinale nën emrin Francis Fregoli, për Teatrin e 'New Ear'. Fillimisht ai ishte kundër idesë së kthimit të pjesës në një film të animuar.

Buxheti i filmit u sigurua në një fushatë në Kickstarter me arsyetimin e "prodhimit të këtij filmi të bukur e unik jashtë studiove tipike të Hollywood, nga ku audienca nuk do të mund të shijonte pjesën në origjinalitetin e saj". Lancuar si një film me metrazh të shkurtër "rreth 40 minuta", fushata u përkrah nga 5770 persona, nga të cilët u mblodhën 406,237 dollarë për realizimin e projektit. Pas suksesit në Kickstarter, financim shtesë u sigurua nga kompania e produksionit të filmit, Starburns Industries dhe u mundësua realizimi i filmit prej 80 minutash.

Kukullat u krijuan duke përdorur printer 3D , e ndërsa thuhej se animim i tillë realist do të ishte shqetësues për audiencën, Johnson nuk ishte dakort. Në fund të fundit, qëllimi i filmit ishte që shikuesit të "harronin faktin se ajo që po shihnin ishte animim dhe të përfshiheshin në skenat e filmit".

Referime

Lidhje të jashtme
 Website
 IMDb

Kategoria:Filma të animuar amerikanë